Krieketbreier Vettori maak beursie oop | Netwerk24
01 Junie 2020 16:27
Daniel Vettori gaan 'n deel van sy salaris skenk aan kollegas wat minder as hy verdien. Foto: Getty Images
Vettori (41), 'n voormalige kaptein van Nieu-Seeland, is gekontrakteer tot ná die T20-Wêreldbeker-toernooi wat in Oktober in Australië moet begin. Die verwagting is egter dat dié skouspel weens die Covid-19-pandemie uitgestel gaan word.
Nizamuddin Chowdhury, uitvoerende hoof van die Bangladesj Krieketunie, het volgens The New Zealand Herald bevestig dat Vettori die versoek gerig het, maar nie hoeveel die Kiwi bewillig het nie.
Bangladesj het teen Sondag reeds 47 153 bevestigde gevalle van Covid-19 met 650 sterfgevalle gehad, volgens die webtuiste van die Wêreldgesondheidsorganisasie.
Die Tiere word afgerig deur Russell Domingo, 'n voormalige breier van die Proteas.
Vettori het 362 paaltjies in 113 toetse en 305 in 295 wedstryde vir Nieu-Seeland geneem. – Sportredaksie